L'Ajuntament de Llíria busca noves vies de negoci local amb el suport de la Generalitat
21 de novembre de 2017

La directora general d'Internacionalització de la Generalitat, Mª Dolores Parra, ha rebut hui l'edil de Foment Econòmic, Ferran Pina, i al de Comerç, Paco García, per a abordar diversos assumptes relacionats amb la potenciació de l'activitat econòmica a Llíria.

En la reunió s'ha tractat la posada en marxa d'unes línies de col•laboració estables entre el Consell i l'Ajuntament encaminades al suport a la reindustrialització del municipi, amb un impuls definitiu a noves zones com el Polígon de Pla de Carrasses, o de les més antigues com Rascanya o El Collaico.

De la mateixa manera, es pretén procurar la participació de diferents sectors per a oferir nous espais comercials i possibilitar la implantació de nous negocis.

Finalment, la directora general ha presentat els responsables municipals, en esta trobada, els plans d'internacionalització de l'Institut Valencià de Competitivitat Empresarial (IVACE). Així, l'objectiu serà donar a conéixer a les empreses locals amb potencialitat d'expansió, totes les possibilitats d'estes iniciatives, des dels dissenys d'estratègies, la formació d'equips, el suport econòmic, fins al desenvolupament de xarxes de comerç exterior.